રાજેને મને એની છાતી પર દબાવી લીધી. એનું આખું શરીર ગરમ ગરમ હતું અને કપડાંમાં પણ બફારો હતો. એણે ડાબા હાથથી મારી ગરદન પકડી અને મારા ગાલ એના ગાલ પર દબાયા. રાજેનના શરીરમાં તાવ હતો. ધીરેથી મેં મારું વજન ખસેડ્યું અને એની બાજુમાં ઢળી ગઈ. રાજેન ખસ્યો. એના ખાટલામાં કચડાટ થયો…એણે દિવસભર ખાધું ન હતું અને એના હાથમાં સખત તાકાત આવી ગઈ હતી. મારી આંખો બંધ હતી…અને શરીરમાં તરવરાટ હતો અને રાજેનના ધ્રૂજતા હાથ મારા શરીરની આસપાસ લપેટાતા જતા હતા, ભૂખથી, પ્રેમથી, કૂરતાથી. મારી બંધ આંખો સામે ભૂતકાળની રાતો ઝબકવા માંડી અને ધીરે ધીરે… મારું શરીર દબાતું જતું હતું. એના વજનમાં પુરુષત્વની હૂંફ હતી… વર્ષોથી ધુંધવાયેલી ભૂખ એકાએક ભડકી ઊઠી હતી અને મારા થાકી ગયેલા શરીરમાં સળગતી હતી. એને ગળા પર, કપાળ પર, આંખોની નીચે, મૂછોની ઉપર પસીનાનાં ટીપાં પંખાની હવામાં પણ બાઝી ગયાં હતાં અને એનો હાંફતો શ્વાસ સંભળાતો હતો…